Χουάν Αμπελάν

Ο Χουάν Αμπελάν (γεννημένος στις 19 Ιουνίου 1933) είναι Ισπανός πρώην αθλητής της κολύμβησης και της υδατοσφαίρισης.

Γεννήθηκε το 1933 στη Βαρκελώνη και ήταν αθλητής της ΚΝ Μπαρτσελόνα. Στην κολύμβηση ειδικευόταν στις μεσαίες και στις  μεγάλες αποστάσεις και το 1952 κατέκτησε το Πρωτάθλημα κολύμβησης της Καταλονίας στα 400 και στα 1.500 μέτρα ελεύθερο.

Στην υδατοσφαίριση ήταν πρωταθλητής Ισπανίας το 1949, 1950, 1951, 1952, 1953, 1954, 1955, 1956, 1957, 1958, 1959, 1960, 1961, 1962, 1963 και το 1964. 

Με την εθνική ομάδα υδατοσφαίρισης της Ισπανίας κατέκτησε το χρυσό μετάλλιο στους Α' Μεσογειακούς αγώνες της Αλεξάνδρειας το 1951 και το χάλκινο στους Μεσογειακούς αγώνες της Βαρκελώνης το 1955. Το 1952 κατέλαβε την 8η θέση στους Ολυμπιακούς αγώνες του Ελσίνκι και το 1953 την 4η θέση στο Trofeu Itàlia που πραγματοποιήθηκε στο Ναϊμέχεν της Ολλανδίας. Στο Ευρωπαϊκό πρωτάθλημα υδατοσφαίρισης του Τορίνο το 1954 κατέλαβε την 7η θέσηMen's European Championships 1954 -Final standings the-sports.org, Ανακτήθηκε 28 Απριλίου 2020 και στο Ευρωπαϊκό πρωτάθλημα υδατοσφαίρισης της Βουδαπέστης το 1958 την 12η θέσηMen's European Championships 1958 - Final standings the-sports.org, Ανακτήθηκε 28 Απριλίου 2020. Το 1961 και το 1963 συμμετείχε στο Ευρωπαϊκό Τουρνουά των Έξι Εθνών.

Από το 1965 έως το 1969 εργάστηκε ως τεχνικός ομάδας και το 1968 ήταν προπονητής της εθνικής ομάδας στους Ολυμπιακούς Αγώνες του Μεξικό.Το 1961 έλαβε τιμητική πλάκα από την Ισπανική Ομοσπονδία Κολύμβησης.

 Παραπομπές 

Κατηγορία:Ισπανοί υδατοσφαιριστές
Κατηγορία:Ισπανοί αθλητές της κολύμβησης
Κατηγορία:Υδατοσφαιριστές στους Μεσογειακούς Αγώνες 1951
Κατηγορία:Υδατοσφαιριστές στους Μεσογειακούς Αγώνες 1955
Κατηγορία:Υδατοσφαιριστές στους Θερινούς Ολυμπιακούς Αγώνες 1952
Κατηγορία:Υδατοσφαιριστές ΚΝ Μπαρτσελόνα
Κατηγορία:Υδατοσφαιριστές Εθνικής Ισπανίας
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες